cyanic-selkie/wikianc huggingface dataset:
Ինգեր Անդերսեն
Համաշխարհային բանկ
Ոլորտի տնօրենի պաշտոնում իր գործունեության ընթացքում նաև վերահսկել է Համաշխարհային բանկի վերլուծական և ներդրումային աջակցության ծավալների մեծացումը էներգիայի, ջրի և տրանսպորտի հասանելիության, ինչպես նաև գյուղատնտեսության և շրջակա միջավայրի ոլորտներում ներդրումների ու դիմացկուն ենթակառուցվածքների զարգացման նպատակով ։ Նա հատուկ շեշտադրել է տարածաշրջանում կլիմայի և ջրի սթրեսը վերացնելու անհրաժեշտությունը, որնք երկուսն էլ, նրա պնդմամբ, լուրջ սպառնալիքներ են ստեղծում խաղաղության և կայունության համար ։
2012 թվականին Սաուդյան Արաբիայի այն ժամանակվա ֆինանսների նախարար Իբրահիմ Աբդուլազիզ Ալ-Ասաֆի հետ համանախագահել է միջազգային ներդրողների հանդիպումը Եմենի Ռիադի համար ։ Որպես փոխնախագահ Անդերսենը նաև արտահայտվել է 2014 թվականին տեղի ունեցած Գազայի պատերազմի մարդասիրական հետևանքների վերաբերյալ և կոչ է արել թույլատրել տեղաշարժման ազատությունը Գազայում և Հորդանան գետի Արևմտյան ափին, միաժամանակ շեշտելով թե՛ պաղեստինյան տարածքներում, թե՛ Իսրայելում անվտանգության փոխադարձ ապահովման հրամայականը ։ 2011 թվականին Անդերսենը Համաշխարհային բանկը ներկայացրել է Մեծ Ութնյակի / Մեծ Հոթնյակի ֆինանսների նախարար Դովիլի հետ հանդիպումներում, որոնք նպատակ են ունեցել լրացուցիչ աջակցություն ցուցաբերել Արաբական տարածաշրջանին ։
Բնության պահպանության միջազգային միություն
Անդերսենի ղեկավարությամբ միությունն ԱՄՆ-ի Հավայան կղզիներում 2016 թվականին անցկացրել է իր Համաշխարհային պահպանության համագումարը, որն ԱՄՆ-ում անցկացված ամենամեծ միջազգային միջոցառումն էր։ Պաշտոնական բացման նախօրեին բացման խոսքով հանդես է եկել նախագահ Բարաք Օբաման ։
Բնության պահպանության միջազգային միությունում պաշտոնավարման ընթացքում շեշտել է բնության պահպանության կարևորությունը կայուն զարգացման հասնելու ջանքերում։ «Բնությունը խոչընդոտ չէ մարդկային նկրտումների համար, այլ էական գործընկեր է, որը արժեքավոր ներդրում է կատարում մեր բոլոր ջանքերի մեջ» ։
ՄԱԿ-ի շրջակա միջավայրի ծրագիր
2019 թվականի փետրվարի 21-ին Միավորված ազգերի կազմակերպության գլխավոր ասամբլեան Անդերսենին ընտրել է ՄԱԿ-ի շրջակա միջավայրի ծրագրի գործադիր տնօրեն․ նշանակվել է չորս տարի ժամկետով ։
Շայա Կոզլովսկի
Շայա Կոզլովսկի, (Szaja Kozłowski, ), հայտնի լեհ շախմատային էտյուդիստ և շախմատային կոմպոզիտոր, լեհական շախմատային էդյուդների հիմնադիր, մահացել է Լոձում՝ Լոձի գետտոյի  նացիստական օկուպացիայի ժամանակ ։
Շայայի կենսագրական տվյալներից շատ քիչ բան է հայտնի, առաջին անգամ նրա էտյուդները հայտնվել են 1930 թվականին, որոնք թվով մոտ երեսունն են։
Շախմատի մրցույթներ այդ տարիներին Լեհաստանում չեն անցկացվել, այդ պատճառով Կոզլովսկին իր էտյուդները հրապարակել է «Głos Poranny», «Świat szachowy» և այլ թերթերում։ Նրա էտուդերից տասներկուսը լույս է տեսել տեղի շախմատային ակումբի 1938 թվականի հոբելյանական հավաքածուում, սակայն պատերազմից հետո տեսաբանները ավելի հին թերթերում հայտնաբերել են Կոզլովսկու էտյուդներից։ 1938 թվականի մարտին Կոզլովսկին մասնակցել է Լոձի առաջնությանը ։
Արտաքին հղումներ
Կատեգորիա:Հոլոքոստի զոհեր Կատեգորիա:Լեհ շախմատիստներ
(3765) Տեքսարու
(3765) Տեքսարու (Texereau), աստերոիդ աստերոիդների հիմնական գոտում։ Հայտնաբերվել է 1982 թվականի սեպտեմբերի 16-ին Կոիտիրո Տոմիտայի կողմից Կոսոլում ։
Միջին հեռավորությունը Արեգակից կազմում է 2,842665 ա. մ., առավելագույնը մոտենում է 2,729 ա. մ. հեռավորության վրա և հեռանում 2,9563 ա. մ. ։ Արեգակի շուրջ մեկ ամբողջական պտույտ է կատարում 1750,6 երկրային օրվա ընթացքում, իր ուղեծրով շարժվելով միջինում 0,205644 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,02° անկյուն։
Արտաքին հղումներ
Կատեգորիա:1982 թվականին հայտնաբերված աստղագիտական մարմիններ Կատեգորիա:Կոիտիրո Տոմիտայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Նիկոլայ Մյասկովսկի
Նիկոլայ Յակովլևիչ Մյասկովսկի, ռուս խորհրդային կոմպոզիտոր, մանկավարժ, երաժշտական քննադատ, հասարակական գործիչ։ ԽՍՀՄ ժողովրդական արտիստ (1946)։ Արվեստաբանության դոկտոր (1940)։
Կենսագրություն
1902 թվականին ավարտել է Ռազմաինժեներական ուսումնարանը, 1911 թվականին՝ Պետերբուրգի կոնսերվատորիան (դասատուներ՝ Ա. Լյադով, Ն. Ռիմսկի-Կորսակով, Յա. Վիտոլ)։ Գրախոսականներով հանդես է եկել երաժշտական ամսագրերում («Մուզիկա», «Մուզիկալնայա կուլտուրա», «Սովրեմեննայա մուզիկա» և այլն)։ Մյասկովսկին մեծ գործունեություն է ծավալել սովետական երաժշտական մշակույթի տարբեր բնագավառներում, եղել է Պետական երաժշտական հրատարակչության հիմնադիրներից մեկը, ՌԽՖՄՀ լուսժողկոմատի երաժշտական բաժնի վարիչի տեղակալ, 1921 թվականից՝ Մոսկվայի կոնսերվատորիայի ստեղծագործական դասարանի պրոֆեսոր։
Մյասկովսկու ստեղծագործական ժառանգությունը բազմաժանր է՝ 27 սիմֆոնիա, սիմֆոնիկ պոեմներ և նախերգանքներ, 2 կոնցերտ (ջութակի, թավջութակի), 13 լարային կվարտետ, սոնատներ (ջութակի, թավջութակի, դաշնամուրի), ռոմանսներ, խմբերգեր և այլն։ Մյասկովսկին մեր ժամանակի խոշորագույն սիմֆոնիստներից է։ Լավագույն սիմֆոնիաներից են՝ 5-րդ (1918), 6-րդ (1923), 16-րդ (1936), 21-րդ (1940), 27-րդ (1950)։
Արժանացել է ԽՍՀՄ պետական մրցանակների (1941, 1946, 1950, 1951)։
Արտաքին հղումներ
Կատեգորիա:Ռուս կոմպոզիտորներ Կատեգորիա:ԽՍՀՄ ժողովրդական արտիստներ Կատեգորիա:ԽՍՀՄ Պետական մրցանակի դափնեկիրներ Կատեգորիա:ԽՍՀՄ կոմպոզիտորների միության անդամներ Կատեգորիա:Առաջին համաշխարհային պատերազմին մասնակցած ռուսական ռազմական գործիչներ Կատեգորիա:Նովոդևիչյան գերեզմանատանը թաղվածներ Կատեգորիա:Սանկտ Պետերբուրգի կոնսերվատորիայի շրջանավարտներ Կատեգորիա:Առաջին համաշխարհային պատերազմի մասնակիցներ Կատեգորիա:ՌԽՖՍՀ արվեստի վաստակավոր գործիչներ Կատեգորիա:20-րդ դարի դասական կոմպոզիտորներ Կատեգորիա:Խորհրդային հասարակական գործիչներ Կատեգորիա:«Հայրենական մեծ պատերազմի ժամանակ կատարած անձնվեր աշխատանքի համար» մեդալակիրներ Կատեգորիա:Ռուս երաժշտագետներ Կատեգորիա:Ռուս մանկավարժներ Կատեգորիա:Ռուս հասարակական գործիչներ Կատեգորիա:Ստալինյան մրցանակի դափնեկիրներ Կատեգորիա:Լենինի շքանշանի ասպետներ
Ռոնդո սոնատային ձև
Ռոնդո սոնատային ձև, ռոնդոյի և սոնատային ձևի նշանները համատեղող խառը երաժշտական ձև, ունի էքսպոզիցիա, ռեպրիզային A B A C A B ( A ) կոդա։
Տարբերում են ռոնդո սոնատային ձևի կենտրոնական էպիզոդով (ABA C ABA) և մշակման բաժնով (ABA կամ AB1 A) տեսակներ։ Ռոնդո սոնատային ձևում ռեֆրենն անցկացվում է նվազագույնը 3 անգամ՝ գլխավոր տոնայնությամբ։ Ռոնդոյի ռեֆրենը և առաջին էպիզոդը համապատասխանում են սոնատային ձևի գլխավոր և օժանդակ պարտիաներին (առաջին էպիզոդն էքսպոզիցիայում անցկացվում է օժանդակ տոնայնությամբ, իսկ ռեպրիզում՝ գլխավոր տոնայնությամբ), որտեղ կարող է ընդգրկվել նաև կապող մասը։
Միջին (երկրորդ) էպիզոդը հաճախ փոխարինվում է մշակումով։ Ռեպրիզին սովորաբար հաջորդում է կոդան։ Ռոնդո սոնատային ձևը, որպես ցիկլի կոմպոզիցիոն ամբողջականությունը եզրափակող ձև, հանդիպում է սոնատային սիմֆոնիկ ցիկլի ֆինալում։
Կատեգորիա:Երաժշտական եզրույթներ
Ռուսաստանի հանրային հեռուստատեսություն
Ռուսաստանի հանրային հեռուստատեսություն (Общественное телевидение России), ռուսական դաշնային հեռուստաալիք։ Հեռարձակվում է 2013 թվականի մայիսի 19-ին ։
«Ռուսաստանի հանրային հեռուստատեսությունը» հեռարձակվում է լայնէկրան ֆորմատով (16:9), իսկ 2013 թ. աշնանից HD որակով։
Հեռարձակումը իրականացվում է կաբելային և արբանյակային բոլոր ցանցերով, ՌԴ-ի ամբողջ տարածքով ։
Ծանոթագրություններ
Կատեգորիա:Ռուսաստանի հեռուստաընկերություններ Կատեգորիա:Ռուսալեզու հեռուստաալիքներ Կատեգորիա:Մոսկվայի ընկերություններ
Գրիվի (գյուղ, Մոնաստիրշչինսկի շրջան)
Գրիվի (Гривы), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Մոնաստիրշչինսկի շրջանի բնակավայրեր
Ժողովածու (3642)
Ժողովածու (3642), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3642 թվի տակ։ Ձեռագիրը գրվել է 1743 թվականին Ստեփան դպիր անանունք գրիչի կողմից։ Գրված է թղթի վրա, որը ունի 15,5X10 չափս։ Ձեռագիրը կազմված է 117 թերթից։ Գրված է միասյուն նոտրգրով։ Կազմը` կաշվեպատ տախտակ դրոշմազարդ։ Հիշատակարաններ՝ 75ա, կնքի՝ 4ա (1901 թվականին) ։
Ծանոթագրություններ
Կատեգորիա:Մատենադարանի ձեռագրեր
Շոփերտեն
Շոփերտեն (Schopperten), համայնք Ֆրանսիայի Գրանդ Էստ մարզի Ստորին Հռենոս գավառում ։
Բնակչությունը 2014 թվականի դրությամբ կազմում է 430 մարդ, բնակչության խտությունը` 102.63 մարդ/կմ²։ Բնակավայրը զբաղեցնում է 4.19 կմ² տարածք։
Աշխարհագրություն
Գտնվում է Փարիզ քաղաքից 350 կմ արևելք, Ստրասբուրգ քաղաքից` 70 կմ հյուսիս-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 257 աշխատունակ (15-64 տարեկան) բնակիչ, որոնցից ակտիվ էին 201-ը, իսկ ոչ ակտիվները` 56։ Ակտիվության ցուցանիշը կազմում է 78,2 %։ 201 աշխատունակ մարդկանցից աշխատել է 187 անձ (102 տղամարդ և 85 կին)։ Գործազուրկ են եղել 14 անձ (5 տղամարդ և 9 կին)։ 56 անաշխատունակներից 19-ը եղել են աշակերտներ կամ ուսանողներ, 14-ը` թոշակառուներ, իսկ 23-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Դե Յանգի թանգարան
Դե Յանգի թանգարան (De Young Museum, կոչվում է նաև Young Memorial Museum և M.H. De Young Memorial Museum), գեղարվեստի թանգարան ԱՄՆ-ի Կալիֆոռնիա նահանգի Սան Ֆրանցիսկո քաղաքում՝ «Ոսկե դարպասներ» զբոսայգում. եղել է Սան Ֆրանցիսկո քաղաքի կերպարվեստի թանգարանի համալիր կառույցի կազմում։ Կրում է հիմնադրի՝ Մայքլ դե Յանգի անունը։
Թանգարանի հավաքածուն ներառում է 17-րդ դարից մինչև 21-րդ դարի ստեղծագործություններ՝ արտասահմանյան ժամանակակից արվեստ, մանածագործվածք, տարազներ, Աֆրիկայից, խաղաղօվկիանոսյան տարածաշրջանից, Հյուսիսային և Հարավային Ամերիկայից բերված ցուցադրանմուշներ։
Պատմություն
Թանգարանը բացվել է 1895 թվականի մարտի 24-ին որպես Սան Ֆրանցիսկո քաղաքում անցկացվող «California Midwinter International Exposition» ցուցահանդեսի շարունակություն։ 1906 թվականի երկրաշարժի ժամանակ շենքը լուրջորեն վնասվել է, և թանգարանը մեկուկես տարի փակվել է վերանորոգման համար։ Թանգարանի մշտական զարգացման պատճառով նոր տարածքների անհրաժեշտություն է առաջացել՝  բավարարելու այցելուների աճող հոսքը։ Մայքլ դե Յանգը արձագանքել է այդ տենդենցին և պլանավորել է նոր շենք, որն իր ենթադրությամբ պիտի գոյատևեր մինչև 20-րդ դարը։ 1915 թվականին Պանամա-Խաղաղօվկիանոսյան միջազգային ցուցահանդեսի ճարտարապետ-կոորդինատոր Louis Christian Mulgardt-ը շենքին տվել է  պլատերեսկո ոճի տեսք։
Թանգարանի նոր կառույցը ավարտվել է 1919 թվականին, և դե Յանգը այն հանձնել է քաղաքային այգուն։ 1921 թվականին դե Յանգը որոշ տարրեր է ավելացրել թանգարանի ճարտարապետությանը, և թանգարանն այդ տեսքով պահպանվել է մինչև 2001 թվականը։ Թանգարանը, որի ստեղծման գործում մեծ ջանքեր է ներդրել դե Յանգը, կոչվել է Մայքլ դե Յանգի հուշահամալիր։ 1920 թվականին և 1940 թվականին շենքը որոշ փոփոխությունների է ենթարկվել, այդ թվում և Խաղաղ օվկիանոսից փչող աղի օդի պատճառով։
1989 թվականի Լոմա- Պրիետա երկրաշարժի պատճառով թանգարանի շենքը լուրջ վնասներ է կրել, և 2005 թվականին նոր շենք է կառուցվել։ Լողավազանի մոտ տեղադրված ծաղկամաններն ու սֆինքսները դե Յանգի հին շենքի մնացած միակ բնօրինակներն են։ Շենքի դիմացի արմավենիները նույնությամբ պահպանվել են։
2014 թվականից թանգարանի տնօրենը Քոլին Բեյլին է։
Արտաքին հղումներ
Կատեգորիա:ԱՄՆ-ի թանգարաններ Կատեգորիա:1895 հիմնադրված թանգարաններ Կատեգորիա:Ժամանակակից արվեստի թանգարաններ
Նիկոլայ Դերգաչյով
Նիկոլայ Ալեքսանդրովիչ Դերգաչյով (Николай Александрович Дергачёв, ), ռուս ֆուտբոլիստ, Ռամենսկոեի «Սատուրն» ակումբի կիսապաշտպան և հարձակվող։
Կարիերա
«Մաստեր Սատուրն» օլիմպիական ռեզերվի ուսումնարանի սան է։ Իր պրոֆեսիոնալ կարիերան սկսել է մերձմոսկովյան «Սատուրն-2» ակումբում։ Շուտով խաղացողին նկատել են ԲԿՄԱ-ում, ուր Դերգաչյովը տեղափոխվել է 2012 թվականին։ Սակայն հարձակվողը չորս տարիների ընթացքում հանդես է եկել միայն ակումբի երիտասարդական կազմում։ ԲԿՄԱ-ի հիմնական կազմում անցկացրել է մեկ խաղ 2014/15 Ռուսաստանի գավաթի խաղարկությունում։
2015 թվականին վարձավճարով տեղափոխվել է չեխական Սինոտ լիգայի «Դուլկա» ակումբ, որտեղ վնասվածքի պատճառով անցկացրել է միայն մեկ խաղ։
2016 թվականին խաղացել է ՊՖԼ-ի « Դոլգոպրուդնի » ակումբում։ Այնուհետև պայմանագիր է կնքել Սարատովի «Սոկոլ» ակումբի հետ ։
Արտաքին հղումներ
Կատեգորիա:Ռուս ֆուտբոլիստներ Կատեգորիա:ԲԿՄԱ Մոսկվայի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Ֆուտբոլի հարձակվողներ
Մարտավարական հրաձիգ
Մարտավարական հրաձիգ (անգլերեն՝ tactical shooter), համակարգչային խաղերի ժանր, հրաձիգ ժանրի տարատեսակներից մեկը, որը կարող է ներկայացվել ինչպես առաջին դեմքով, այնպես էլ երրորդ դեմքով հրաձիգի ձևաչափով։ Այս ժանրի խաղերը առաջնահերթություն են տալիս մարտավարությանը և զգուշությանը, քան արձագանքման ժամանակին, ինչը կարևոր է մարտախաղերի մեծ մասում։ Ռազմական գործողություններին նվիրված մարտավարական հրաձիգները երբեմն կոչվում են «զինվորի սիմուլյատորներ» (անգլերեն` soldier sim) :
Պատմություն
Տակտիկական հրաձիգների ժանրին այժմ ընդհանուր հատկանիշները ի հայտ եկան դեռ 1987թ.-ին Microprose-ի Airborne Ranger-ով։ Համակարգչային խաղերի աշխարհը համեմատեց այն ավելի վաղ Commando արկադային խաղի հետ (այդ ժամանակաշրջանի ավելի բնորոշ գործողությունների հրաձիգ), բայց մեկնաբանեց, որ այն «ավելի խորն է և բազմակողմանի» ։ Խաղը պարունակում էր սահմանափակ գույք, որը պետք է զգույշ կառավարվեր, մի շարք առաքելությունների տեսակներ, որոնք հաճախ խթանում էին բռնության նկատմամբ նենգությունը, և խթան՝ նախապես պլանավորելու և թշնամուն գերազանցելու համար, որոնք բոլորն ընդհանուր հատկանիշներ են մարտավարական հրաձիգ ժանրում։ Airborne Ranger-ին հաջորդեցին Հատուկ ջոկատները 1991-ին, նաև Microprose-ը, որն առաջին անգամ ներմուծեց ջոկատի մեխանիկական ժանրը։
Հաջորդ տեխնիկական առաջընթացը տեղի ունեցավ 1993 թվականին՝ Electronic Arts-ի կողմից SEAL Team-ի թողարկմամբ։ Այս խաղն արդեն առաջարկում էր ժանրի հետ կապված հիմնական հատկանիշներից շատերը, ներառյալ օժանդակ տարրերի և տրանսպորտային միջոցների միավորների օգտագործումը և իրական ժամանակում մոդելավորված միջավայրի գործարկումը (եռաչափ վեկտորային գրաֆիկայով), որն արձագանքում է խաղացողի գործողություններին։ Հաջորդ հինգ տարիների ընթացքում մարտավարական հրաձիգների նախագծման փորձերը սակավամարդ էին և ներառում էին Terra Nova: Strike Force Centauri, թողարկված 1996 թ.-ին առաջին եռաչափ արտադրված խաղերից մեկը՝ թիմի վրա հիմնված խաղախաղով ։
Վարկային միությունների իռլանդական լիգա
Վարկային միությունների իռլանդական լիգա (ILCU) (իռլանդերեն՝ Conradh na hÉireann de Chomhair Chreidmheasa ), Իռլանդիայի վարկային միությունների առևտրային ասոցիացիա։ Գործում է ինչպես Իռլանդիայի Հանրապետությունում, այնպես էլ Հյուսիսային Իռլանդիայում։ Այն մարմին է, որը ղեկավարվում է տնօրենների խորհրդի կողմից, որոնք ընտրվում են անդամ վարկային միությունների կողմից ։
Մարտավարական հրաձիգ
Պատմություն
Ժանրի առաջին մեծ հաջողությունները եղան 1998 թվականին, խաղերով, ինչպիսիք են Rainbow Six-ը և Ghost Recon-ը, որոնք վերագրվում են ժանրի սահմանման և ճշգրտման համար ։ Մեկ այլ կարևոր տիտղոս էր Delta Force-ը, որն ընդգծում էր իրական աշխարհի սպառազինությունը և արագ սպանությունները ։ Ժանրի վրա այլ ազդեցություններ են ունեցել այնպիսի խաղեր, ինչպիսիք են SOCOM շարքը, ինչպես նաև SWAT շարքը, որը արկածային խաղերի Police Quest շարքի ճյուղավորում է ։
Ծանոթագրություններ
Կատեգորիա:Տեսախաղի տերմինաբանություն
Վարկային միությունների իռլանդական լիգա
Պատմություն
Իռլանդիայում վարկային միության շարժումը առաջացել է Դուբլինի կենտրոնական կոոպերատիվ ընկերությունից, որը ձևավորվել է 1952 թվականին հետևյալ պաշտոնավարներով. Նախագահ՝ Թոմաս Հոգան, Քարտուղար՝ Շեյմուս ՄակԷոյն, քաղաքացիական ծառայող և գանձապահ՝ Յուջին Օ'Ռիորդանը, ինժեներ և բնիկ Մակրում, Քորք կոմսություն։ Նպատակներն ու խնդիրներն էին աշխատատեղեր ստեղծելու նպատակով խթանել արդյունաբերությանը ։
1954 թվականին նախագահ Թոմաս Հոգանը մահացել է, իսկ սպա Շեյմուս ՄակԷոյնը դարձել նախագահ։ Յուջին Օ'Ռիորդանը մնացել է որպես գանձապահ, իսկ Նորա Հերլիհին՝ Բալիդեսմոնդի Ազգային դպրոցի ուսուցչուհին, որը վերջերս էր միացել հասարակությանը՝ ընտրվել է քարտուղար ։
Մ.թ.ա. 163
Մահեր
Կատեգորիա:Մ.թ.ա. 163
Վարկային միությունների իռլանդական լիգա
Պատմություն
Յուջին Օ'Ռիորդանը արդյունաբերական զարգացման նպատակով ստեղծել է Դուբլինի կենտրոնական համագործակցության ներդրումային բանկը։ Ամերիկայի, Բրիտանիայի և մայրցամաքի ներդրումային բանկին աջակցության աճը հանգեցրել է նրան, որ քարտուղարը վախեցել է ներդրումային բանկը ղեկավարելու հասարակության կարողությունից և նա առաջարկել է դադարեցնել այն ։
Այնուհետև Նորա Հերլիհին Ամերիկայում ծանոթներից մեկից վարկային միության շարժման վերաբերյալ ստացել է գրականություն և առաջարկել ընդունել վարկային միության մոդելը՝ ներդրումային բանկի մոդելի փոխարեն։
Բացառությամբ Յուջին Օ'Ռիորդանի, հասարակությունը որոշել է ստեղծել Վարկային միություն։ Վարկային միության շարժումն այսպիսով սկսվել է և ավարտվել Դլուբլինի կենտրոնական կոոպերատիվ հասարակության և առաջացող ներդրումային բանկի համար։ Վարկային միությունների շարժումն ինքնին մեծ հաջողություն է ունեցել, թեև զգացվում էր, որ արդյունաբերությանն աջակցելու առումով դեռևս կան բացեր, քանի որ վարկային միությունները չեն կարող լինել վենչուրային կապիտալի ձեռքբերման և ցրման միջոց։ Այդ փուլում շարժման մեջ կարևոր դեր խաղաց Շոն Ֆորդը՝ Դուբլինի հացաբուլկեղենի աշխատակիցը։
Հանրապետության տնտեսությունը ճնշված էր, քաղաքային աղքատությունն ու արտագաղթը մեծանում էին, վարկային արհմիութենական շարժումը նախատեսված էր որպես բանվոր դասակարգի մարդկանց ֆինանսական միջոցները տնօրինելու միջոց։
Իռլանդական վարկային միությունների լիգան (ILCU) ստեղծվել է 1960 թվականին։
Գործառույթներ
Վարկային միությունների իռլանդական լիգան ներկայացնում է վարկային միությունները՝ սոցիալական գործընկերության բանակցություններում և ազգային կառավարությունների և Եվրոպական միության մարմինների լոբբինգում։ Այն իրականացնում է մարքեթինգային հետազոտություն և զարգացում։ Այն տրամադրում է ծառայություններ անդամների համար, ներառյալ իրավաբանական խորհրդատվությունը, քարտուղարության ծառայությունը, մարդկային ռեսուրսները, տեղեկատվական տեխնոլոգիաները, ուսուցումը և բիզնես ծառայությունները։ Այն նաև պատասխանատվություն է կրում խնայողությունների պաշտպանության և անդամ միությունների մոնիթորինգի և վերահսկման համար։
Կանոնակարգ
Յուրաքանչյուր վարկային միություն ինքնավար կազմակերպություն է և տնօրինում է իր գործերը։ Իռլանդիայի Հանրապետությունում Իռլանդիայի Կենտրոնական բանկը վարկային միությունների համար կրում է ընդհանուր պատասխանատվություն՝ անդամների միջոցները պաշտպանելու և ընդհանուր առմամբ վարկային միությունների ֆինանսական կայունությունն ու բարեկեցությունը պահպանելու համար։ Լիգան, ի պատասխան ոլորտի համախմբման, մեղադրել է Կենտրոնական բանկին իր կանոնադրական լիազորություններից դուրս գործելու մեջ և նախազգուշացրել խուսափել Կենտրոնական բանկին «հանուն քաղաքականության չհայտարարված նպատակներին հասնելու համար հանրությանը վախեցնելու կամ ռիսկը չափազանցելու փորձերից»։ Առաջարկվող ռացիոնալացման համար պետության համար ակնկալվում էր 250 միլիոն եվրո ։
Արտաքին հղումներ
Կատեգորիա:Իռլանդիա Կատեգորիա:Իռլանդիայի տնտեսություն
Կոսինսկոե (գյուղ, Յամպոլի շրջան)
Կոսինսկոե (Косинське), գյուղ Ուկրաինայի Սումիի մարզի Յամպոլի շրջանում։
2001 թվականի տվյալներով Կոսինսկոե գյուղում բնակվում էր 20 մարդ։
Արտաքին հղումներ
Կատեգորիա:Ուկրաինայի Սումիի մարզի Յամպոլի շրջանի բնակավայրեր Կատեգորիա:Ուկրաինայի գյուղեր
Դիմիտ շրջան (Տեխաս)
Դիմիտ շրջան (Dimmit County), ԱՄՆ Տեխաս նահանգի 254 վարչական միավորներից մեկը։ 2008 թվականին բնակչության թիվը կազմում էր 9758 մարդ ։ ԱՄՆ վիճակագրության բյուրոյի համաձայն 2010 թվականին բնակչությունը կազմում էր 9996 մարդ։ Շրջկենտրոնն է Քարիզո Սպրինգս բնակավայրը ։
Պատմություն
Դիմիտ շրջանը պաշտոնապես կազմավորվել է 1880 թվականին։ Շրջանն իր անվանումը ստացել է Տեխասյան հեղափոխության աչքի ընկնող գործիչներից մեկի՝ Ֆիլիպ Դիմիտի պատվին։
Աշխարհագրություն
ԱՄՆ վիճակագրության բյուրոյի տվյալներով Դիմիտ շրջանի ընդհանուր մակերեսը կազմում է 3455 կմ², որից 3447 կմ²-ն զբաղեցնում է ցամաքը, իսկ 8 կմ²-ն կամ 0,66 %-ը՝ ջրային տարածքները ։
Բնակչություն
Բնակչության թիվը 2000 թվականի դրությամբ կազմում էր 10 248 մարդ։ Առկա էր 3308 տնային տնտեսություն, 2646 ընտանիք։ Բնակչության խտությունը կազմում էր 3 մարդ/կմ²։ Հաշվվում էր 4112 բնակելի շինություն՝ 1 շինություն/կմ² խտությամբ։ Ռասայական կազմը հետևյալն էր՝ սպիտակամորթներ - 76,95 %, աֆրոամերիկացիներ – 0,88 %, բնիկ ամերիկացիներ (հնդկացիներ) – 0,70 %, ասիացիներ – 0,66 %, խաղաղօվկիանոսյան կղզիների բնակիչներ – 0,07 %, այլ ռասաների ներկայացուցիչներ – 18,23 %, երկու կամ ավելի ռասաների ներկայացուցիչներ – 2,51 %: Իսպանախոսները կամ լատինոամերիկացիները կազմում են բնակչության 84,97 %–ը (անկախ ռասայից)։
Բնակչության տարիքային կազմը հետևյալն էր՝ 33,20 % - մինչև 18 տարեկան, 8,80 % - 18-24 տարեկան, 24,70 % - 25-44 տարեկան, 20,70 % - 45-64 տարեկան և 12,60 % - 65 և ավելի բարձր։ Շրջանի բնակչի միջին տարիքը 32 տարեկան է։ Յուրաքանչյուր 100 կնոջը բաժին է ընկնում 94,30 տղամարդ։ 18 տարեկանից բարձր յուրաքանչյուր 100 կնոջը բաժին է ընկնում 91,10 տղամարդ։
2010 թվականի դրությամբ բնակչության թիվը կազմում էր 9996 մարդ։ Բնակչության խտությունը կազմում էր 3 մարդ/կմ²։
Բնակչության աճի դինամիկան ըստ տարեթվերի․
Ծանոթագրություններ
Կատեգորիա:Տեխասի շրջաններ
Մհեր (Սասնա ծռեր)
Մհեր, վիպական-առասպելական հերոս։ Հանդես է գալիս «Սասնա ծռեր» ժողովրդական վեպում՝ պապի և թոռի զույգ կերպարով, իբրև Սանասարի որդի Ջոջ (Մեծ) կամ Առյուծաձև Մհեր և Դավթի որդի Պստիկ (Փոքր) Մհեր։ Նրանց անունով էլ կոչվում են «Սասնա ծռեր»-ի երկրորդ և չորրորդ վիպական ճյուղերը։
Կատեգորիա:Սասնա ծռեր Կատեգորիա:Հայկական էպոս
Բյոբլինգեն (քաղաք)
Բյոբլինգեն (Böblingen), քաղաք Գերմանիայում, Բադեն Վյուրտեմբերգ երկրամասում։
Գտնվում է Շտուտգարտի վարչական շրջանի ենթակայության տակ։ Մտնում է Բյոբլինգեն շրջանի կազմի մեջ։ Բնակչությունը 46488 է (2010 թվականի դեկտեմբերի 31–ի տվյալներով) ։ Զբաղեցնում է 39,04 կմ² տարածք։ Պաշտոնական կոդը՝ 08 1 15 003։
Աշխարհագրություն
Գտնվում է Գերմանիայի հարավ–արևմուտքում, Բադեն Վյուրտեմբերգ երկրամասի կենտրոնում, Շտուտգարտից 6 կիլոմետր հարավ–արևմուտք։ Անմիջապես քաղաքի կողքով անցնում է Е41 եվրոպական մայրուղին, որ կապում է Շվեյցարիան Գերմանիայի հյուսիս–արևմուտքի հետ։ Բյոբլինգենը սահմանակից է Լայնգելդեն Էխտերդինգենին, Շյոնայխին, Հոլցգերլինգենին, Էնինգենին և Զինդելֆինգենին։
1971 թվականի սեպտեմբերի 1–ից քաղաքի կազմի մեջ է մտնում նաև Դագերսհայմ բնակավայրը․ այն գտնվում է նշված Е41 մայրուղուց երեք կիլոմետր հեռավորության վրա։ Ինքը՝ Բյոբլինգենը, բաժանված է մի քանի բնակելի թաղամասերի, որ ձևավորվել են պատմականորեն և չունեն որոշակի սահմաններ․ Տանենբերգ, Վալդբուրգ, Գրունդ, Դիցենհալդե և այլն։
Արդյունաբերություն
Քաղաքի խոշորագույն կազմակերպությունները․
Մշակույթ
Քաղաքի գլխավոր տեսարժան վայրերից կարելի է համարել Քրիստոնեական պատերազմի թանգարանը, Բյոբլինգենի քաղաքային պատկերասրահը, քաղաքի խորհրդանիշ՝ Ավետարանական եկեղեցին, որ գտնվում է կենտրոնական շուկայական հրապարակում։ Եկեղեցին վերականգնվել է Երկրորդ համաշխարհային պատերազմից հետո, ունի հին աշտարակ՝ 31 բարձրությամբ, և հրապարակ։
Արտաքին հղումներ
Կատեգորիա:Գերմանիայի քաղաքներ
Կիցևկա
2001 թվականի տվյալներով Կիցևկա գյուղում բնակվում էր 337 մարդ։ Բնակավայրը զբաղեցնում է 0,73 կմ² տարածք։ Բնակչության խտությունը կազմում էր 461,64 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Պեչենեժսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1702 թվականին հիմնադրված բնակավայրեր
Մ.թ.ա. 164
Մահեր
Կատեգորիա:Մ.թ.ա. 164
Ժողովածու (4246)
Ձեռագրի անվանումը (4246), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4246 թվի տակ։ Ձեռագիրը գրվել է 15-րդ դարում։ Գրված է թղթի վրա, որը ունի 13×8 չափս։ Ձեռագիրը կազմված է 151 թերթից։ Գրված է միասյուն, բոլորգրով ։
Ծանոթագրություններ
Կատեգորիա:Մատենադարանի ձեռագրեր
Յանոշ Ցեց
Յանոշ Ցեց (Czetz János, Հովհաննես Ցեցյան, ), 1848-1849 թվականների հունգարական հեղափոխության հայազգի գործիչ, գեներալ (1849 թ.)։
Կենսագրություն
Սովորել է զինվորական ուսումնարանում, ավարտել զինվորական ակադեմիա (1842 թ.)։ 1848 թվականի աշնանը հեղափոխության առաջնորդ Լայոշ Կոշուտը Ցեցին նշանակել է զորավար Յու․ Բեմի հեղափոխական բանակի գլխավոր շտաբի պետ։ Ցեցը Տրանսիլվանիայում հաղթական կռիվներ է մղել ավստրիական զորաբանակի դեմ․ զորավար, տաղանդով աչքի է ընկել Սիբինի (Սիբիուի) ճակատամարտում (1849 թվականի մարտի 11), Բրաշովի մոտ նահանջի է հարկադրել (1849 թվականի մարտի 19) ավստրիացիներին օգնության եկած ցարական զորքերին, ավստրիացիներին պարտության մատնել Պիշկիի ճակատամարտում։
Ազատագրական պայքարում երկրի բոլոր ժողովուրդների համագործակցության կողմնակից էր։ Հեղափոխության պարտությունից հետո տարագրվել է Գերմանիա, հեռակա դատապարտվել մահապատժի։ Համբուրգում հրատարակել է «Բեմի արշավանքը Տրանսիլվանիայում 1848-1849 թթ․» գիրքը (1850 թ., գերմ․), որը հունգարական հեղափոխության պատմության համար կարևոր և հավաստի տվյալներ է պարունակում։
Ցեցը ընդգրկվել է 1851 թվականին Փարիզում ստեղծված հեղափոխական կոմիտեի կազմում։ Հիսաթափվելով Նապոլեոն III-ի քաղաքականությունից՝ Ցեցը Ֆրանսիայից անցել է Իսպանիա, Պորտուգալիա, ապա՝ Իտալիա, իր կազմակերպած հունգարական լեգեոնով մարտնչել ավստրիացիների դեմ Ջուզեպպե Գարիբալդիի բանակում։ 1861 թվականին Ցեցն ընտանիքով հաստատվել է Բուենոս Այրեսում, 1865 թվականից ծառայել արգենտինական բանակում։ Եղել է Արգենտինայի զինվորական ակադեմիայի հիմնադիրն ու առաջին տնօրենը (1870-1874 թթ.)։ Գրել է «Արգենտինայի հանրապետության ռազմական աշխարհագրություն» ձեռնարկը (1885 թ.)։ Նամակագրական կապեր է հաստատել Խ․ Սոնգոտյանի հետ, աշխատակցել նրա խմբագրած «Արմենիային»։
Բուդապեշտի փողոցներից մեկն այժմ կոչվում է Ցեցի անունով, իսկ Բուենոս Այրեսի զինվորական ակադեմիայի բակում դրված է նրա հուշարձանը։ Ցեցի և Բեմի դիմանկար ներով թողարկվել են լեհական և հունգարական դրոշմանիշեր։ Աճյունն ամփոփված է Բուենոս Այրեսի Ռիկոլետա գերեզմանատանը, Ռոսասների դամբարանում։
Ծանոթագրություններ
Կատեգորիա:Հունգարահայ ռազմական գործիչներ Կատեգորիա:Հունգարահայ քաղաքական գործիչներ Կատեգորիա:Հունգարահայ գրողներ
Մոտետ
Մոտետ (motet, mot — բառ, ասույթ, պատվիրան), բազմաձայն վոկալ երաժշտության ժանր։ Ծագել է XII դ․ Ֆրանսիայում։ Սկզբում 2—3-ձայնանի ստեղծագործություն էր, որում լատիներեն տեքստով երգվող կաթոլիկական խորալին (ներքևի ձայնում) զուգակցվում էին ֆրանսերեն խոսակցական լեզվով, հաճախ սիրային կամ կատակային երգեր (վերևի ձայներում)։ Կաթոլիկ եկեղեցին պայքարել է նման մոտետների դեմ (Հովհաննես XXII պապի դեկրետը, 1322) և դրանց հակադրել (XV դարից) մոտետի մի այլ տեսակ՝ միասնական լատինական տեքստով։ XV դարից մոտետ են անվանել երգի համեմատությամբ ավելի զարգացած, ամեն մի հանդիսավոր վոկալ ստեղծագործություն։ XVI դ. Օ․ Լասսոյի, Ջ․ Գաբրիելլի, Պալեստրինայի մոտետներում մշակվել է ա կապելլա երգեցողության պոլիֆոնիկ ոճը։ XVII դ․ Իտալիայում սկզբնավորվել է մենակատարային (գործիքային նվագակցությամբ) մոտետ ժանրի զարգացման գագաթը Յո․ Ս․ Բախի խմբերգային մոտետներն են, որ իրենց տեսակով մոտեցել են կանտատին։
Կատեգորիա:Երաժշտական ոճեր Կատեգորիա:Երաժշտական եզրույթներ
Յալչինո (գյուղ, Իրտյուբյակսկի գյուղխորհուրդ)
Յալչինո (Ялчино, Ялсы), գյուղ Ռուսաստանի Բաշկորտոստան հանրապետության Կուգարչինսկի շրջանի կազմում։
Բնակչությունը 2009 թվականին գրանցված տվյալներով կազմում էր 166 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Կուգարչինսկի շրջանի բնակավայրեր
Դառնարմատ
Դառնարմատ (, դառը բիան), բակլազգիների (թիթեռնածաղկավորներ) ընտանիքի բազմամյա խոտաբույսերի ցեղ։ Հայտնի է 4, ՀՀ-ում՝ 1 տեսակ՝ դառնարմատ աղվեսապոչավոր ։ Հանդիպում է Արարատի, Լոռու, Շիրակի, Արագածոտնի, Վայոց ձորի մարզերում։ Աճում է ճամփեզրերին, գետերի ու առուների ափերին, թույլ աղուտ հողերում, ցամաքուրդներում, փոքրիշատե խոշոր զանգվածներ է առաջացնում Մեծամոր գետի ձախափնյա մասում։ Ցողունի բարձրությունը մինչև 100 սմ է, վերին մասում՝ ճյուղավորվող, հիմքում՝ փայտացած։ Տերևները խոշոր են, էլիպսաձև, թավոտ։ Ծաղկաբույլը ողկուզանման է, ծաղիկները՝ սպիտակ կամ դեղնավուն։ Ծաղկում է հուլիս-օգոստոսին։ Պտուղը համրիչանման ունդ է։
Իզոպրենային կաուչուկներ
Իզոպրենային կաուչուկներ, սինթետիկ կաուչուկներ, ստացվում են իզոպրենի պոլիմերացումից։ Որպես կատալիզատորներ կիրառվում են AIR_3+TiX_4 տեսակի կոմպլեքս միացություններ (որտեղ R-ը ալկիլխումբ է, X–ը՝ հալոգեն), լիթիում, ալկիլլիթիում ևն։
Պոլիմերացումը տարվում է 20–50°C-ում, լուծիչի (հեպտան, հեքսան ևն) միջավայրում կամ առանց լուծիչի։ Կատալիզատորների առկայությամբ ստացվում են բնական կաուչուկի կառուցվածքին համանման պոլիմերներ, որոնց մակրոմոլեկուլները պարունակում են 65–99% 1,4-ցիս օղակներ (I), ինչպես նան 1,4-տրանս (II) և 3,4 օղակներ (III). 92–99% 1,4-ցիս օղակներ ստացվում են կոմպլեքս կատալիզատորների առկայությամբ։ Իզոպրենային կաուչուկների խտությունը 910–920 կգ/մ³ է՝, ապակեցման ջերմաստիճանը՝ մոտ 70°C: Լուծվում են քառաքլորածխածնում, քլորաֆորում, տոլուոլում և այլ լուծիչներում, անլուծելի՝ սպիրտներում և կետոններում։ Անկայուն են խիտ թթուների, հիմքերի, կայուն՝ ջրի նկատմամբ։ Իզոպրենային կաուչուկների ուռչումը արոմատիկ յուղերում հասնում է 500%-ի։ Հիմնական վուլկանացնող միջոցը ծծումբն է։ Կոմպլեքս կատալիզատորների առկայությամբ ստացված իզոպրենային կաուչուկները կիրառվում են բնական կաուչուկի փոխարեն՝ անվաղողերի, ժողովրդական լայն սպառման ապրանքների, բժշկության մեջ օգտագործվող ռետինե իրերի արտադրության մեջ։
Իզոպրենային կաուչուկների արտադրությունը առաջինը կազմակերպվել է ԱՄՆ–ում, 1958-ին, ՍՍՀՄ–ում՝ 1964-ին։ 1967-ին ՍՍՀՄ դարձավ Իզոպրենային կաուչուկների խոշորագույն արտադրողը։
Կատեգորիա:Կաուչուկներ Կատեգորիա:Պոլիմերներ
Մ.թ.ա. 165
Մահեր
Կատեգորիա:Մ.թ.ա. 165
Օլգա Կրաուզե
Օլգա Լեոպոլլդովնա Կրաուզե (О́льга Леопо́льдовна Кра́узе, ), խորհրդային ռուս բանաստեղծ և հեղինակ-կատարող, լենինգրադյան ընդհատակի ներկայացուցիչ, ԼԳԲՏ շարժման ակտիվիստ։
Կենսագրություն
Օլգա Կրաուզեն ծնվել է 1953 թվականին Լենինգրադում, երկաթուղային ճարտարագետների ընտանիքում։ Նրա հայրը ռուսացված ավստրիացիներից է, մայրը` կիսով չափ հրեա, կիսով չափ լեհ։ Մանկության տարիներին ծնողների հետ շատ է շրջել ամբողջ երկրով։
1960-ականների վերջին Օլգա Կրաուզեն ավարտել է Դնեպրոպետրովսկի թիվ 75 միջնակարգ դպրոցը։ Հետո տեղափոխվել է Լենինգրադ, որտեղ ընդունվել է երգչախմբային դպրոց, հաճախել Կիրովի անվան մշակույթի տան արվեստի ստուդիա, դասախոսություններ կարդացել Էրմիտաժում։ Իր բանաստեղծությունները տպագրել է «Гатчинская правда» թերթում։ Մասնակցել է «Суббота» թատրոն-ակումբին, Բորիս Պոտյոմկինի «Песня» ակումբին, Սեմյոն Բոտվիննիկի ЛИТО-ին։ 1974 թվականից սովորել է Ալեքսանդր Կուշների ЛИТО-ում։ Նա «ЭТАП» ստեղծագործական միավորման կազմակերպիչներից է։ Եղել է «Маяк» գրական միավորման անդամ ։ Արվեստաբան Օլգա Ժուկի հետ միասին մասնակցել է «Гей, славяне!» ամսագրի ստեղծմանը։
Լեսբուհի է։ 1980-ականներին Օլգա Կրաուզեն Լենինգրադում կազմակերպել է Անկախ կանանց ակումբ, որը փոխադարձ օգնություն է տրամադրել լեսբուհիներին և միայնակ մայրերին։ Պրոֆեսոր Ալեքսանդր Կուխարսկու հետ միասին հանդիսանում է ՌՍՖՍՀ-ի առաջին պաշտոնական ԼԳԲՏ կազմակերպության գեյերի և լեսբուհիների իրավունքների պաշտպանության «Крылья» ասոցիացիայի հիմնադիրներից, որը գրանցվել է 1991 թվականի հոկտեմբերի 9-ին։ 2006 թվականին հրատարակել է «Իմ ուղին երաժշտության մեջ» գիրքը։ Վոլոգդացի գրող Գալինա Շչեկինան նրա մասին արտահայտվել է հետևյալ կերպ.
Արտաքին հղումներ
Կատեգորիա:Ռուս բանաստեղծուհիներ Կատեգորիա:Ռուսաստանի ԼԳԲՏ շարժման ակտիվիստներ Կատեգորիա:Ռուս գրողներ
Ռոբերտ Կիյոսակի
Ռո՛բերտ Տո՛րու Կիյոսա՛կի (Robert Toru Kiyosaki, ロバート・トール・キヨサキ, ), ամերիկացի (ճապոնական ծագմամբ) գործարար, ներդնող, գրող և ուսուցիչ։ Առավել հայտնի է իր «Հարուստ հայրիկ, աղքատ հայրիկ» գրքով։ Հեղինակ է 22 գրքերի, որոնք վաճառվել են ավելի քան 26 միլիոն օրինակով ։ Մշակել է ուսուցողական «Կանխիկի հոսք 101» սեղանի խաղը՝ նախատեսված զարգացնելու ֆինանսական ռազմավարությունը և դրա շարունակությունը՝ «Կանխիկի հոսք 202»։
Կենսագրություն
Ռոբերտ Կիյոսակին սերում է ուսուցիչների ընտանիքից։ Նրա հայրը՝ Ռալֆ Կիյոսակին, եղել է փիլիսոփայական գիտությունների դոկտոր, ինչպես նաև Հավայի նահանգի (ԱՄՆ) կրթության նախարար։ Կիյոսակին Ամերիկա տեղափոխված ճապոնացիների չորրորդ սերնդի ներկայացուցիչ է։ Միջնակարգ դպրոցից հետո Ռոբերտը կրթություն է ստացել Նյու-Յորքում։ Ավարտելուց հետո միացել է Ծովային Հետևակի Կորպուսին և ծառայության անցել Վիետնամում տեղակայված ԱՄՆ ռազմածովային ուժերում՝ որպես սպա և ռազմական ուղղաթիռի օդաչու։ Վերադառնալով պատերազմից, Կիյոսակին սկսել է աշխատել որպես առևտրային գործակալ «Xerox» կորպորացիայում, իսկ 1977 թվականին (30 տարեկան հասակում) սկսել է իր գործարար կարիերան և ստեղծել մի ընկերություն, որը առաջինն է սկսել վաճառել կաշվից և նեյլոնից պատրաստված փոքր իրեր, այդ թվում «սերֆինգիստների դրամապանակներ»։ 1995 թվականին (48 տարեկանում) Կիյոսակին թողել է գործարար աշխարհը և իր գործընկեր Շեռոն Լ. Լեչտերի հետ միասին, ով օգնել էր իրեն մի քանի գրքեր գրելիս, հիմնադրել է միջազգային կրթական ընկերություն՝ «Rich Dad`s Organization», որը գործարարություն և ներդրումներ է սովորեցնում ուսանողներին։ 47 տարեկան հասակում Կիյոսակին գրել է իր բեսթսելլեր գրքերից մեկը՝ "Հարուստ հայրիկ, Աղքատ հայրիկ"։ Դրան հաջորդել են "Դրամական հոսքերի քառակուսին" և "Հարուստ հայրիկի ներդրումային ուղեցույցը"։ Այս երեք գրքերը եղել են այնպիսի հրատարակչությունների 10 լավագույն վաճառվող գրքերի շարքում, ինչպիսիք են "The Wall Street Journal", «BusinessWeek», "The New York Times"։ Իր վաղ շրջանի գրքերում Կիյոսակին առաջարկում էր ֆինանսական մեթոդներ՝ խուսափելու "Առնետների վազքից"։ Իր վերջին շրջանի գրքերում Կիյոսակին ավելի շատ ուշադրություն է դարձնում բիզնես-էթիկայի խնդիրներին։
Քննադատությունը
2012 թվականին Ռոբերտ Կիյոսակիի ընկերություններից մեկը՝ Rich Global LLC, պարտվեց բազմամյա դատական գործընթացը պարտքի հետ գանձման վերաբերյալ։ Կիյոսակիի ընկերությունը չէր վճարել The Learning annex մարկետինգային ընկերությանը և նրա հիմնադիր և տնօրենների խորհրդի նախագահ Բիլ Զանկերին։ Այդ ընկերությունն էր զբաղվել "Հարուստ հայրիկ, Աղքատ հայրիկ" գրքի առաջխաղացմամբ, ինչպես նաև համատեղ միջոցառումների, այդ թվում նաև Նյու-Յորքի Մեդիսոն Սքուեր Գարդենում Կիյոսակիի ելույթի, կազմակերպմամբ։ Պարտքը կազմում էր 24 միլիոն ԱՄՆ դոլար։ Կիյոսակիի ներկայացուցիչը ասել էր, որ այդ վճարումը գերազանցում է Rich Global LLC-ի արժեքը, և Կիյոսակին նպատակ չունի ներգրավել իր անձնական միջոցները՝ պարտքը մարելու համար։ 2012 թվականին Կիյոսակիին պատկանող Rich Global LLC ընկերությունը, հրաժարվելով վճարել պարտքը, սնանկության հայտ է ներկայացրել Վայոմինգ նահանգի դատարան։
Գրքեր
Կիյոսակին ավելի քան 26 գրքերի հեղինակ է այդ թվում միջազգային բեսթսելերի «Հարուստ հայրիկ, աղքատ հայրիկ», գրված է Շեռոն Լեկտեռի հետ համատեղ։ Գրքերը թարգմանվել են 51 լեզուներով և վաճառվում են աշխարհի 109 երկրներում որի վաճառքի ընդհանուր ծավալը ավելի քան 27 մլն օրինակ է ։
Նրա երեք գրքերը՝ «Հարուստ հայրիկ, աղքատ հայրիկ», «Դրամական հոսքերի քառակուսի», և «Հարուստ հայրիկի ներդրումային ուղեցույցը», վեց տարվա ընթացքում գրավել են TOP-10 բեսթսելլերի լավագույն հորիզոնականները, այդ թվում Publishers Weekly, Business Week, Wall Street Journal, USA Today և New York Times լրատվական ամսագրերում։ 2005 թվականին Ռոբերտ Կիյոսակին ներկայացվեց Amazon.com-ի Փառքի սրահում, որպես ամենաշատ վաճառվող գրքերի 25 հեղինակներից մեկը ։
Ծանոթագրություններ
Կատեգորիա:Ամերիկացի գրողներ Կատեգորիա:Ամերիկացի գործարարներ Կատեգորիա:Վիետնամի պատերազմի մասնակիցներ Կատեգորիա:20-րդ դարի ամերիկացի գործարարներ Կատեգորիա:Ամերիկյան տեխնոլոգիական ընկերության հիմնադիրներ
Ֆոնտենո
Ֆոնտենո (Fonteno), կոմունա Իտալիայում, Լոմբարդիա մարզի Բերգամոյի գավառում ։
Բնակչությունը կազմում է 680 մարդ 2005 թվականի մարդահամարի արդյունքներով, խտությունը՝ 61, 8 մարդ/կմ²։ Զբաղեցնում է 11 կմ² տարածք։ Փոստային ինդեքս՝ 00035։ Հեռախոսային կոդ՝ 00035։
Ծանոթագրություններ
Կատեգորիա:Իտալիայի բնակավայրեր
Մեծ Բրիտանիայի տնային առաջնություն 1884/1885
1884/1885 մրցաշրջանի Մեծ Բրիտանիայի տնային առաջնությունը երկրորդն էր։ Այս անգամ ևս հաղթող դարձավ յի հավաքականը։
Մրցաշարային աղյուսակ
Հաղթանակի համար շնորհվում էր 2 միավոր, ոչ-ոքիի համար՝ 1։
Ռմբարկուներ
<div style="-moz-column-count: 3; -webkit-column-count: 3; -o-column-count: 3; -ms-column-count: 3; column-count: 3;">
1 գոլ
Կատեգորիա:Ֆուտբոլ Կատեգորիա:Ֆուտբոլի Միացյալ Թագավորության տնային առաջնություն
Ինդեպենդենսիա (Ուրուգվայ)
Ինդեպենդենսիա (Independencia)՝ բնակավայր Ուրուգվայի հարավարևելյան մասում, Ֆլորիդա դեպարտամենտում։
Բնակչություն
Բնակչությունը ըստ 2011 թվականի տվյալների կազմում է՝ 396 մարդ.
Արտաքին հղումներ
Կատեգորիա:Ուրուգվայի բնակավայրեր
Արամ Հովհաննիսյան
Արամ Մարտունի Հովհաննիսյան, քաղաքական գործիչ, Հայաստանի Ազգային ժողովի նախկին պատգամավոր,
Ժոզեֆ Իշխանյան
Ժոզեֆ Եղիայի Իշխանյան, լիբանանահայ երաժիշտ, կիթառահար, կոմպոզիտոր, մանկավարժ, պրոֆեսոր (1990-ից), Երևանի Կոմիտասի անվան պետական կոնսերվատորիայի պատվավոր պրոֆեսոր (2002)։
Կենսագրություն
Ժոզեֆ Իշխանյանը ծնվել է 1931 թվականի փետրվարի 19-ին, Բեյրութ քաղաքում ։ 1949 թվականից կիթառ է նվագել Վրույր Մազմանյանի հետ։ Հետագայում Իշխանյանին Իսպանիայի կառավարության կողմից տրվել է կրթաթոշակ։
1963 թվականին ավարտել է Մադրիդի թագավորական կոնսերվատորիան, որից հետո ուսումը շարունակել Իտալիայի «Academia Chigiana»-ում (Իտալիա)։ 1970 թվականից դասավանդել է Բեյրութի կոնսերվատորիայում, եղել է տեղի կիթառի դասարանի հիմնադիրը, դասական կիթառի առաջին տարածողներից մեկը Մերձավոր Արևելքում ։
Ժոզեֆ Իշխանյանը մենահամերգներով հանդես է եկել Եվրոպայի և Մերձավոր Արևելքի երկրներում։ 2002 թվականին անգամ մենահամերգով հանդես է եկել Հայաստանում, վարպետության։ դասեր է անցկացրել Երևանի Կոմիտասի անվան պետական կոնսերվատորիայում ։
Արամ Հովհաննիսյան
Կենսագրություն
Արամ Հովհաննիսյանը ծնվել է 1963 թվականի մարտի 6-ին Կապան քաղաքում ։ 1991 թվականին ավարտել է Երևանի պոլիտեխնիկական ինստիտուտը։ Ստացել է ինժեներ-մեխանիկի որակավորումը։ 1982-1984 թվականներին ծառայել է խորհրդային բանակում ։ 1984-1991 թվականներին աշխատել է Հայաստանի ԳԱ Կապանի փորձարարական գործարանում՝ որպես բանվոր, ապա արտադրամասի վարիչ ։ 1991-1993 թվականներին եղել է հարավարևելյան սահմանապահ ջոկատի «Կարմրաքար» ուղեկալի հրամանատար ։ 1993-1994 թվականներին եղել է Կապանի ավտոձեռնարկության փոխտնօրեն, իսկ 1997-1999 թվականներին եղել է Սյունիքի սննդի կոմբինատի փոխտնօրեն։
Ժոզեֆ Իշխանյան
Կենսագրություն
Հեղինակ է «Կիթառի ուսուցման արդի մեթոդներ» (1999) ձեռնարկի, «Երաժշտական տերմինների բառարան»-ի (արաբերեն և ֆրանսերեն, 2000)։
2003 թվականին Իսպանիայի կրթության նախարարությունը Ժոզեֆ Իշխանյանին շնորհել է «Քաղաքացիական արժանիքների շքանշան», իսկ 2011 թվականին՝ Կաթոլիկ Իզաբելայի շքանշան՝ Իսպանիային արտասահմանում մատուցած ծառայությունների համար։
Ժոզեֆ Իշխանյանը մահացել է 2016 թվականի մարտի 29-ին ։
Արտաքին հղումներ
Կատեգորիա:Կիթառահարներ Կատեգորիա:Երաժիշտներ Կատեգորիա:Հայ կիթառահարներ Կատեգորիա:Հայ երաժիշտներ Կատեգորիա:Մանկավարժներ Կատեգորիա:Պրոֆեսորներ
Արամ Հովհաննիսյան
Կենսագրություն
1999 թվականի մայիսի 30-ին ընտրվել է Ազգային Ժողովի պատգամավոր թիվ 68 ընտրատարածքից։ Եղել է Ազգային Ժողովի գիտության, կրթության, մշակույթի և երիտասարդության հարցերի մշտական հանձնաժողովի անդամ։ Եղել է «Միասնություն» խմբակցության, ապա «Հայաստան» պատգամավորական խմբի անդամ։ Եղել է ՀՀԿ անդամ։
Անձնական կյանք
Ամուսնացած է, ունի երեք երեխա։
Ծանոթագրություններ
Կատեգորիա:Հայ քաղաքական գործիչներ
Գրիցաևկա (խուտոր, Ֆյոդորովսկի շրջան)
Գրիցաևկա (Грицаевка, Грицаевка), խուտոր Ռուսաստանի Բաշկորտոստան հանրապետության Ֆեոդորովսկի շրջանի կազմում։
Բնակչությունը 2009 թվականին գրանցված տվյալներով կազմում էր 29 մարդ։
Արտաքին հղումներ
Կատեգորիա:Ռուսաստանի խուտորներ Կատեգորիա:Ռուսաստանի Բաշկորտոստան հանրապետության Ֆյոդորովսկի շրջանի բնակավայրեր
Մ.թ.ա. 167
Մահեր
Կատեգորիա:Մ.թ.ա. 167
Զոհրաբ Ըռքոյան
Կենսագրություն
Զոհրաբ Բուրաստանի Ըռքոյանը ծնվել է 1958 թվականին նոյեմբերի 26-ին, ՀԽՍՀ Մարտունու շրջանի Գեղհովիտ գյուղում, /այժմ՝ ՀՀ Գեղարքունիքի մարզ/, բանվորի ընտանիքում ։ 1966-1974 թվականներին սովորել և ավարտել է Գեղհովիտի Ալեքսանդր Մյասնիկյանի անվան միջնակարգ դպրոցի 8-րդ դասարանը և նույն թվականին ընդունվել Երևանի մեքենաշինական տեխնիկումը։
1980 թվականից աշխատանքի է անցել Երևանի քաղաքային էլեկտրատրանսպորտի վարչության նորոգման մեխանիկական գործարանում։
1985-91 թվականներին ընդունվել և ավարտել է Երևանի պետական համալսարանի բանասիրական ֆակուլտետը։
1991-96 թվականներին աշխատել է Մասիսի շրջանի դպրոցներում որպես հայոց լեզվի և գրականության ուսուցիչ։
1996 թվականի սեպտեմբերից մինչև 2010 թվականի օգոստոսի վերջն աշխատել է ԼՂՀ Քաշաթաղի շրջանի ԿՄՍԵ վարչությունում որպես առաջատար մասնագետ, այնուհետև` նույն վարչության պետի տեղակալ։
2010 թվականից մինչ օրս հանդիսանում է Քաշաթաղի շրջանային «Մերան» թերթի գլխավոր խմբագիր։
Պարգևներ
1989-1994 թվականներին Զոհրաբ Բուրաստանի Ըռքոյանը մասնակցել է ՀՀ և Արցախի սահմանների պաշտպանական և ազատագրական մարտերին։ Նույն ժամանակ հեռարձակումներով հանդես է եկել ՀՀ լրատվական միջոցներով։ Մարտական և կրթամշակութային և այլ բնագավառներում ցուցաբերած ծառայության համար պարգևատրվել է ՀՀ ՊՆ «Գարեգին Նժդեհ», «Անդրանիկ Օզանյան» գերատեսչական մեդալներով։
Արցախի Հանրապետության նախագահ Արկադի Ղուկասյանի կողմից արժանացել է «Մարտական ծառայություն» մեդալի, իսկ Բակո Սահակյանի կողմից՝ «Վաչագան Բարեպաշտ» շքանշանի։ Քաշաթաղի շրջանում կրթության համակարգում ունեցած նվիումի համար արժանացել է ՀՀ ԿԳ նախարարության Ոսկե հուշամեդալով և պատվոգրերով, ԼՂՀ կառավարության պատվոգրով։ Քաշաթաղի շրջանում ՀՀ Երկրապահ կամավորականների միության հիմնադրման և հետագայում բաժանմունքի աշխատանքներում ունեցած ծառայությունների համար արժանացել է ՀՀ ԵԿՄ հուշամեդալով, ՀՀ ԵԿՄ «20- ամյակ» և այլ մեդալների, պատվոգրերի, «Հատուկ գնդի» պատվոգրի։
Քաշաթաղի շրջանի կայացման գործում ուեցած ծառայությունների համար ԱՀ վարչապետ Արայիկ Հարությունյանի կողմից պարգևատրվել է ԱՀ վարչապետի «Հուշամեդալ»-ով։
2014 թվականի օգոստոսին Մատաղիսում մասնակցել է Արցախի սահմանների պաշտպանության մարտերին։
2016 թվականի ապրիլի սկզբից մինչև հունիսի վերջը մասնակցել է Արցախի սահմանների պաշտպանությանը, լուսաբանել առաջնագծում կատարվող իրադարձությունները։
ՀՀ ԵԿՄ անդամ է, Քաշաթաղի տարածքային բաժանմունքի փոխնախագահն էր մինչև 2020թ․ նոյեմբեր։
Ընտանիք
Զոհրաբ Ըռքոյանն ամուսնացած է, ունի երեք դուստր։ Բոլորն էլ ծնվել են ԱՀ Քաշաթաղի շրջանի Բերձոր քաղաքում, սովորել Բերձորի Վահան Թեքեյանի անվան թիվ 1 միջնակարգ դպրոցում։
Դուստրերից ավագը՝ Վարսենիկը Երևանի գեղարվեստի պետական ակադեմիայի շրջանավարտ է, ով իր դիզայներական գործունեությամբ սեփական ձեռագիր ունի հայ գեղանկարչության մեջ ։ Նա առաջինն էր իր ընկերների հետ, ովքեր Քաշաթաղից 2009 թվականին մասնակցեցին Հայ Ասպետ ինտելեկտուալ խաղին և հաղթանակ արձանագրեցին ։
Ընտանիքում ամենակրտսերը Գայանեն է, ով դեռևս դպրոցական տարիքում կարողացավ մասնակցել Awesome Foundation Artsakh / Օսմ հիմնադրամ Արցախ («ՕՍՄ»)-ի դրամաշնորհային ծրագրին ու հաղթող ճանաչվել։ Վերջինիս շնորհիվ Արցախի Բերձոր համայնքում Վահան Թեքեյանի անվան դպրոց տանող երկար աստիճանները դարձել են «հեքիաթային»։ Դպրոցի աշակերտների միահամուռ ուժերով նկարազարդվել և կարգի են բերվել դպրոցի աստիճանները։ Ծրագիրը կրում է «Հեքիաթային ճանապարհով դեպի կրթություն» անվանումը և նախաձեռնվել է «Դասավանդի’ր, Հայաստան» հիմնադրամի Ուսուցիչ-առաջնորդ Հովհաննես Հարությունյանի/ Hovhannes Harutyunyan-ի  աշակերտուհի Գայանե Ըռքոյանի կողմից ։
Գայանեն այժմ Հայաստանի ճարտարապետության և շինարարության ազգային համալսարանի ուսանողուհի է։
Քաշաթաղը լուսանկարներում
Այսօր Զոհրաբ Ըռքոյանը Քաշաթաղի մասին պատմում է իր լուսանկարներով՝ կազմակերպելով շրջիկ ցուցահանդեսներ ՀՀ տարբեր քաղաքներում և մարզերում ։ Հեղինակի լուսանկարներում արտացոլված է հայկական Քաշաթաղի հուշարձանային ժառանգությունը, որը մի հետաքրքիր ու յուրօրինակ աշխարհ է։
Լուսանկարների ցուցադրությունը բացվեց 2021թ. մայիսի 18-ին՝ Բերձորի ազատագրման օրը, իսկ փակումը կայացավ 10 օր հետո՝ մայիսի 28-ին՝ Հայոց Առաջին Հանրապետության հռչակման օրը։ Այդ ամբողջ օրերի ընթացքում դասախոսություններով հանդես եկան գիտնականներ, հնագետներ, պատմաբաններ՝ ներկայացնելով Քաշաթաղի շրջանը տարբեր ոլորտներում։
Կազմակերպած նկարների ցուցադրությունումում ներկայացված են նաև հուշարձանագետ Սամվել Կարապետյանի լուսանկարներից՝ «Արցախի կամուրջները» և Արտակ Գնունու կողմից 10 և ավելի տարիների ընթացքում Քաշաթաղի շրջանի հարավային թևի՝ Ողջիի աջափնյա Կերեն գյուղի մոտակա դամբարանների պեղումներից հայտնաբերված նյութերի լուսանկարները։
Զոհրաբ Ըռքոյանի լուսանկարներում 44-օրյա պատերազմից հետո Ադրբեջանին անցած հայկական պատմական կոթողներն են։ Հեղինակն իր խոսքում համառոտ պատմական ակնարկով ներկայացրեց Քաշաթաղի և Քարվաճառի շրջաները՝ նշելով՝ դրանք պատմական Մեծ հայքի Արցախ, Ուտիք և հատկապես Սյունիք աշխարհների տարաշքներն են։ Ներկայացրեց նաև լուսանկարներում պատկերված հուշարձանները, որոնց թվում է 4-րդ դարում հիմնված Ծիծեռնավանքը, որը կառուցվել է հայկական հեթնոսական տաճարի հիմքերի վրա։ Լուսանկարներում մոտ 30 սրբատուն է պատկերված, ինչպես նաև՝ խաչքարեր, տապանաքարեր, կամուրջներ և այլն ։
Ժողովածու (4247)
Ժողովածու (4247), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4247 թվի տակ։ Ձեռագիրը գրվել է 19-րդ դար (1830-ից առաջ)։ Ստացողը եղել է Սարգիս Բուխարեցին։ Գրված է թղթի վրա, որը ունի 17×11 չափս։ Ձեռագիրը կազմված է 30 թերթից։ Գրված է միասյուն, նոտրգրով։ Կազմը` լաթապատ ստվարաթուղթ։ Հիշատակարաններ՝ գրչի՝ 6բ, հետագայի՝ 21բ (1830 թ․) :
Ծանոթագրություններ
Կատեգորիա:Մատենադարանի ձեռագրեր
Աիդա Օլիվիեր
Աիդա Օլիվիեր (Aída Olivier, ), արգենտինացի պարուհի, կինոյի և թատրոնի դերասանուհի։
Կենսագրություն
Օլիվիերը ծնվել է Բուենոս Այրեսում, ունի ֆրանսիական ծագում։ 1920-1930-ական թվականներին Մայպո թատրոնում (Teatro Maipo) աչքի է ընկել իր պարային ներկայացումներով։ Նրա դեբյուտը կինոյում կայացել է 1935 թվականին ռեժիսոր Մանուել Ռոմերոյի «Բուենոս Այրեսի գիշերներ» ֆիլմով։ Երկու տարի անց նկարահանվել է Արթուր Ս. Մոմի «Կնոջս համար ամուսին եմ փնտրում» (Busco un MariDo para mi mujer) ֆիլմում։ 1930-ական թվականներին ամուսնացել է արգենտինացի դերասան Պեպե Արիասի հետ։ Միասին նկարահանվել են Լուիս Սեզար Ամադորիի «Մաեստրո Լևիտա» ֆիլմում (1938)։ 1950 թվականին ամուսնացել է արգենտինացի դերասան և ռեժիսոր Արթուրո Գարսիա Բուրի հետ։ Քաղաքական համոզմունքների համար հետապնդվելով Խուան Դոմինգո Պերոնի կառավարության կողմից՝ 1951 թվականին զույգը փախչում է Չիլի, այնուհետև հաստատվում է Ուրուգվայում, մինչև 1955 թվականին կառավարության անկումից հետո կրկին վերադառնում են Արգենտինա։ 1995 թվականի հոկտեմբերի 4-ին Արթուրոն ինքնասպան է լինում ։
Օլիվիերը մահացել է 1998 թվականին Բուենոս Այրեսում։ Թաղված է Արգենտինայի երաժշտագետների և կոմպոզիտորների ընկերության պանթեոնի Լա Չակարիտա գերեզմանատանը ։
Արտաքին հղումներ
Կատեգորիա:Արգենտինացի պարուհիներ Կատեգորիա:Արգենտինացի դերասանուհիներ Կատեգորիա:Թատրոնի դերասանուհիներ Կատեգորիա:Կինոդերասանուհիներ
Նգանասաններ
Նգանասաններ (նգանասայերեն՝ «նգանասանի»` մարդիկ, ինքնանվանումը՝ «նյա»՝ ընկեր), ազգություն։
Բնակվում են ՌԴ Կրասնոյարսկի երկրամասի Թայմիրի (Դոլգանո-Նենեցական) ազգային օկրուգում։ Թիվը՝ մոտ 900 (2010 թ.)։ Լեզուն նգանասայերենն է։ Կրոնով անցյալում եղել են ոգեպաշտներ։ Այժմյան նգանսանները զբաղվում են եղջերվաբուծությամբ, որսորդությամբ և ձկնորսությամբ։
Կատեգորիա:Ռուսաստանի ազգեր Կատեգորիա:Սամոդիական ազգեր
Սերգեյ Նարովչատով
Սերգեյ Սերգեևիչ Նարովչատով (Серге́й Серге́евич Наровча́тов, ), ռուս խորհրդային գրող։ Սոցիալիստական աշխատանքի հերոս (1979 թ.)։ ԽՄԿԿ անդամ 1943 թվականից։
Բուտիլկաուչուկ
Բուտիլկաուչուկ, բարձրամոլեկուլային միացություն, սինթետիկ կաուչուկներից։ Իզոբուտիլենի և քիչ քանակությամբ իզոպրենի համապոլիմերման արդյունք։
Կառուցվածքը և ֆիզիկական հատկությունները
Ունի իզոպրենային և իզոբուտիլենային խմբերի ոչ կանոնավոր հաջորդականությամբ գծային կառուցվածք։ Իզոպրենային օղակները միացած են հիմնականում 1,4 դիրքերով։ Բնական կաուչուկի նման բյուրեղացող պոլիմեր է։ Բուտիլկաուչուկը թափանցիկ, էլաստիկ, սպիտակ կամ մոխրագույն, գազերի համար սակավաթափանց, էլեկտրամեկուսիչ հատկություններով զանգված է։ Օդում և թթվածնի միջավայրում կայուն է ջերմային ծերացման, լույսի և քիմիական ազդակների (ջրածնի գերօքսիդ, օզոն, ազոտական թթու ևն) նկատմամբ։